ปรับตัวยุคโควิด-19 เตรียมพร้อม 5 ขั้นตอนทำงานที่บ้านปลอดภัยจากแฮกเกอร์
เมื่อทุกคนแยกย้ายอยู่ห่างกัน เพื่อช่วยป้องกันไวรัสโคโรนา (โควิด-19) ระบาด โดยทำงานที่บ้าน (Work from home) ที่ต้องใช้คอมพิวเตอร์ แล็ปท็อป เชื่อมต่อข้อมูลบริษัท อาจเสี่ยงถูกแฮกเกอร์โจมตีได้ หรือแม้แต่ระบบการประชุมออนไลน์ผ่านแอปพลิเคชันต่างๆ ก็มีความเสี่ยง หากไม่รู้จักวิธีการใช้ที่ถูกต้องสิ่งที่เกิดขึ้นนอกจากโรคไวรัสร้ายระบาดแล้ว ในช่วงนี้เจ้าหน้าที่รัฐของสหรัฐอเมริกา อังกฤษ และอีกหลายที่ ก็เริ่มออกมาเตือนว่า ให้ระวังภัยทางไซเบอร์ ซึ่งหลายองค์กรก็ตระหนักเรื่องนี้ดี จนมีการขอใช้บริการติดตั้งระบบรักษาความปลอดภัยระบบข้อมูลและเครือข่ายคอมพิวเตอร์มากขึ้น อย่างเช่น บริษัท ซิสโก้ ที่เปิดเผยว่ามีการแจ้งความต้องการใช้ระบบป้องกัน และติดตั้งระบบการทำงานจากบ้านเพิ่มขึ้นถึง 10 เท่า ในช่วง 2-3 สัปดาห์ที่ผ่านมาต้องยอมรับว่า มีพนักงานจำนวนมากที่ไม่เคยทำงานที่บ้านมาก่อน แต่ขณะนี้อยู่ในภาวะจำเป็น ทำให้อาจมีจุดอ่อนของระบบคอมพิวเตอร์ที่ทำให้พวกอาชญากรทางคอมพิวเตอร์เข้ามาเจาะระบบได้ เช่น ขโมยรหัสของพนักงานในการเข้าระบบเครือข่ายขององค์กรในเรื่องนี้อาจารย์ปริญญา หอมเอนก ประธานกรรมการบริหาร บริษัท ACIS Professional Center Co. Ltd. (ACIS) มีข้อแนะนำ 2 จุด คือ 1.จุดอ่อนด้านเทคนิค และ 2.ด้านความเชี่ยวชาญของผู้ใช้งาน สรุปข้อควรระวังในการทำงานที่บ้าน โดยใช้เทคโนโลยี และแอปพลิเคชันต่างๆ ตาม 5 ขั้นตอนดังนี้1. อุปกรณ์ต่างๆ เช่น เครื่องคอมพิวเตอร์ และโทรศัพท์มือถือ ควรอัพเกรดซอฟต์แวร์ ทั้งระบบปฏิบัติการ และแอนตี้ไวรัสเป็นเวอร์ชั่นล่าสุด เพื่อปิดจุดอ่อนไม่ให้มีช่องโหว่ หรือโดนโจมตีจากแฮกเกอร์ได้2. ถ้าเป็นไปได้ แยกใช้เครื่องสำหรับการทำงาน และเครื่องส่วนตัว เช่น เครื่องที่ใช้สำหรับประชุมออนไลน์ ไม่ควรมีข้อมูลส่วนตัวอยู่ เพื่อป้องกันหากถูกเจาะระบบเข้ามาในเครื่อง ข้อมูลส่วนตัวจะได้ไม่รั่วไหล3. ถ้าเพิ่งเริ่มทำงานที่บ้าน และยังไม่เคยมีประสบการณ์การใช้เครื่องมือ อุปกรณ์ แอปพลิเคชันในการช่วยทำงานที่บ้าน อย่างการประชุมทางออนไลน์ ให้สอบถามผู้ที่รู้ ขอคำแนะนำเพื่อมาใช้ได้ถูกต้อง4. การประชุมทางออนไลน์ ต้องรู้เรื่องการใช้งานที่ปลอดภัย ไม่ให้ความเป็นส่วนตัวถูกแชร์ออกไป เช่น การแชร์ไฟล์สำคัญ หรือประชุมเสร็จแล้วต้องปิดระบบทั้งหมด เพราะหากไม่ปิดระบบ คนอื่นอาจได้ยินเสียงที่เราคุยเล่น หรือกล่าวถึงบุคคลได้5. เรื่องมารยาทในการประชุมทางออนไลน์ เช่น ระวังเสียงแทรก หรือเสียงแวดล้อมตัวเราหลุดเข้าสู่วงประชุม ดังนั้นต้องปิดไมค์ ถ้าเราไม่ได้พูดอะไร หรือเรื่องความเป็นส่วนตัว เลือกประชุมแบบไม่เห็นหน้าก็ดีที่สุดนี่คือ 5 ขั้นตอนที่จะทำให้เราทุกคนทำงานที่บ้านได้อย่างปลอดภัย และรู้ทันเทคโนโลยี อย่างไรก็ตาม อาจารย์ปริญญา ย้ำว่า ไม่ใช่ทุกคนหรือทุกอาชีพจะทำงานที่บ้านได้ บางอาชีพยังจำเป็นต้องเดินทางไปทำงานที่ออฟฟิศ ก็ต้องป้องกันและดูแลตัวเอง บางอาชีพทำได้ก็ต้องเริ่มทำแล้ว และนับจากนี้หลังวิกฤติโควิด-19 จะมีคนเปลี่ยนไลฟ์สไตล์มาทำงานที่บ้านมากขึ้นดังนั้นตอนนี้ต้องเรียนรู้ให้ครบทุกขั้นตอน รู้ทันเทคโนโลยี เพื่อให้เราทุกคนทำงานที่บ้านได้อย่างปลอดภัย.เปรียบเทียบราคาทุกร้าน ที่นี่ >>> คลิก
เมื่อทุกคนแยกย้ายอยู่ห่างกัน เพื่อช่วยป้องกันไวรัสโคโรนา (โควิด-19) ระบาด โดยทำงานที่บ้าน (Work from home) ที่ต้องใช้คอมพิวเตอร์ แล็ปท็อป เชื่อมต่อข้อมูลบริษัท อาจเสี่ยงถูกแฮกเกอร์โจมตีได้
โควิด-19,ไวรัสโคโรนา,Work from home,ทำงานที่บ้าน,อาจารย์ปริญญา หอมเอนก